سوریه-ده کی "باریش چشمه‌سی" عملیاتی بؤلگه‌سینه سیزماغا جهد ائدن ترور تشکیلاتی پ.کا.کا/ی.پ.گ-لی اوچ ترورچو ضررسیزلشدیریلیب.
بونونلا باغلی معلوماتی میللی مودافعه ناظیرلیگی وئریب.
ناظیرلیک آچیقلاماسیندا "باریش چشمه‌سی" عملیاتی بؤلگه‌سینه گیرمه‌یه جهد ائدن پ.کا.کا/ی.پ.گ-لی اوچ ترورچونون قهرمان کماندولاریمیز طرفیندن ضررسیزلشدیریلدیگینی بیلدیریب.
دیگر طرفدن، ایچ ایشلر ناظیرلیگی‌نین سؤزچوسو ایسماییل چاتاک‌لی اؤتن آی 37 ترورچونون ضررسیزلشدیریلدیگینی آچیقلاییب.
اونلاردان 11-نین اؤلدوگونو، 22-نین جانلی و یا یارا‌لی حالدا اله چکیریلدیگینی ایفاده ائدن چاتاک‌لی بو ترورچولاردان 34-نون پ.کا.کا/کا.ج.کا عضوو اولدوغونو، 3-و داعش/ ح.ت.ش ترور تشکیلاتی‌نین عضوو اولدوغونو وورغولاییب.
چاتاک‌لی موفقیت‌لی عملیات‌لارلا اؤلکه داخیلیندکی ترورچو موجودلوغونون 492-یه ائندیریلدیگینی و ایلک دفعه بونون 500-دن آشاغی اولدوغونو آچیقلاییب.
